โบรกเชียร์ซื้อ EKH เคาะเป้า 9.20 บ. เล็งยอดผู้ติดเชื้อโควิดพุ่ง ดันผลงาน Q3 แกร่ง
ผู้ติดเชื้อโควิด-19 ที่กลับมาเร่งตัวขึ้นดันเตียง EKH เริ่มเต็มอีกครั้ง โบรกชี้แนวโน้มไตรมาส 3/65 มีโอกาสแกร่ง แนะนำ “ซื้อ” ราคาเป้าหมาย 9.20 บาท
ผู้ติดเชื้อโควิด-19 ที่กลับมาเร่งตัวขึ้นดันเตียง EKH เริ่มเต็มอีกครั้ง โบรกชี้แนวโน้มไตรมาส 3/65 มีโอกาสแกร่ง แนะนำ “ซื้อ” ราคาเป้าหมาย 9.20 บาท
15 ก.ค. 2565

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (15 ก.ค.65) ประเมินยัง บริษัท เอกชัยการแพทย์ จำกัด (มหาชน) หรือ EKH คาดกำไรไตรมาส 2/65 ชะลอทั้งจากไตรมาสก่อน และจากงวดเดียวกันของปีก่อน จากฐานที่สูงในไตรมาส 1/65 และไตรมาส 2/64 ขณะที่สถานการณ์โควิด-19 ในไตรมาส 2/65 ดีขึ้น อย่างไรก็ตามคาดว่ายังสูงกว่าช่วงก่อนเกิดโควิด-19 สะท้อน Demand บริการทางการแพทย์ที่ยังแข็งแกร่ง
อย่างไรก็ตามแนวโน้มไตรมาส 3/65 มีโอกาสเร่งตัวขึ้นตามปัจจัยฤดูกาลรวมถึงจำนวนผู้ติดเชื้อโควิด-19 ที่กลับมาเร่งตัวขึ้นและทำให้เตียงเริ่มเต็มอีกครั้ง โดยคาดกำไรปี 65 ลดลง 36% จากงวดเดียวกันของปีก่อน แต่ยังสูงกว่าก่อนเกิดโควิด-19 ถึง 24% อย่างไรก็ตามแนะนำ “ซื้อ” ราคาเป้าหมาย 9.20 บาท
ขณะที่สัญญาณเทคนิค แนวรับ 7.55-7.40 บาท แนวต้าน 7.85-8.00 และหากผ่านได้ลุ้นแนวต้านถัดไป 8.20 บาท